Ρέτζιναλντ ντε Ντάνστανβιλ, κόμης της Κορνουάλης

Ο Ρέτζιναλντ ντε Ντάνστανβιλ, αγγλ.: Reginald de Dunstanville, Earl of Cornwall (π. 1110 – 1 Ιουλίου 1175) (γνωστός και ως Ρέτζιναλντ ΦιτζΡόι, Ρέτζιναλντ ΦιτζΧένρι, Ρενάντ, κ.λπ., Γαλλικά: Renaud de Donstanville ή de Dénestanville) ήταν Άγγλο-Νορμανδός ευγενής, και νόθος γιος τού βασιλιά Ερρίκου Α΄ (1100–1135). Έγινε κόμης τής Κορνουάλης και υψηλός σερίφης τού Ντέβον .

 Καταγωγή 
Ο Ρέτζιναλντ γεννήθηκε στο Ντενεστανβίλ στο δουκάτο τής Νορμανδίας, νόθος γιος τού βασιλιά Ερρίκου Α΄ (1100–1135) από την ερωμένη του Σύβιλλα Κορμπέ τού Άλσεστερ , η οποία ήταν κόρη και συγκληρονόμος τού σερ Ροβέρτου Κορμπέ, κυρίου τού αρχοντικού (manor) τού Άλσεστερ, στο Γουόρικσιρ, και σύζυγος (κάποια στιγμή) τού "Χέρμπερτ τού θαλαμηπόλου τού βασιλιά".

 Σταδιοδρομία 
Οι αρχαιοδίφες Carew και Williams αναφέρονται στον Ρέτζιναλντ ως κόμη τού Μπρίστολ, και μαζί με τον Hals αναφέρουν ότι νυμφεύτηκε την Aγνή (μερικές φορές αποκαλούμενη Aβισία ή Bεατρίκη), εγγονή τού Κόντορ τής Κορνουάλης (τού κόμη τής Κορνουάλης κατά την εποχή τής Κατάκτησης), και στα δεξιά της έγινε κόμης τής Κορνουάλης.    Σύμφωνα με τον Carew, ο Γουλιέλμος Κάμντεν έδωσε μία εναλλακτική εκδοχή, με τον Ερρίκο A' να διορίζει τον Ρέτζιναλντ ως κόμη τής Κορνουάλης, αφού την πήρε από τον Γουλιέλμο κόμη τού Moρταίν, ο οποίος επαναστάτησε εναντίον του το 1104. Ωστόσο η ίδια η εκδοχή τού Κάμντεν αναφέρει τον Ερρίκο B' να προωθεί τον Ρέτζιναλντ στη θέση, ενώ παράλληλα έκανε προετοιμασίες για να πολεμήσει τον Στέφανο.  

Κατά τη διάρκεια τού πολέμου μεταξύ τής Ματθίλδης και τού Στεφάνου, ο Ρέτζιναλντ, ο οποίος υποστήριζε τη Ματθίλδη, είχε τον έλεγχο τής Κορνουάλης. Στη συνέχεια, αναγκασμένος να εγκαταλείψει την Κορνουάλη από τις δυνάμεις τού Στεφάνου, ο Ρέτζιναλντ έχασε την κομητεία από τον Άλαν κόμη τού Ρίτσμοντ.  Όμως μέχρι το 1141 οι δυνάμεις τού Στεφάνου είχαν ηττηθεί, και ο Ρέτζιναλντ ανέλαβε την κομητεία τής Κορνουάλης από την ετεροθαλή αδελφή του Ματθίλδη το 1141.   Γύρω στο 1173 παραχώρησε ένα διάταγμα στις ελεύθερες αστές τού Τρούρο στην Κορνουάλη, και απηύθυνε στις συναντήσεις του στο Τρούρο την εντολή "όλοι οι άνδρες, τόσο Κορνουαλοί, όσο και Άγγλοι", υποδηλώνοντας μία διαφοροποίηση των εθνών. Διετέλεσε σερίφης τού Ντέβον από το 1173 έως το 1174.

 Οικογένεια 
Ο Ρέτζιναλντ νυμφεύτηκε τη Μέιμπελ ΦιτςΓουίλιαμ, κόρη τού Γουίλιαμ ΦιτςΡίτσαρντ, ενός σημαντικού γαιοκτήμονα στην Κορνουάλη, με την οποία απέκτησε τούς ακόλουθους απογόνους, που έφεραν το επίθετο "ΦιτςΡόυ ντε Ντάνστανβιλ τής Κορνουάλης":
 Nικόλαος ντε Ντάνστανβιλ (1136–1175);
 Χαβίς (ή Ντενίζ) (1138–21 Απριλίου 1162), σύζυγος τού Ριχάρδου ντε Ρέντβερς 2ου κόμη τού Ντέβον.
 Μωντ (γενν. 1143, Ντάνστανβιλ, Κεντ, Αγγλία), σύζυγος τού σερ Ροβέρτου ντε Μπωμόν κόμη τού Μελάν· 
 Ούρσουλα (γενν. 1145), σύζυγος τού Γουόλτερ ντε Ντάνστανβιλ, λόρδου Κάστλκομπ.
 Σάρα (γενν. 1147), σύζυγος τού Αντεμάρ Ε΄ υποκόμη τής Λιμόζ.
 Τζόαν (γενν. π. 1150), σύζυγος τού Ραλφ ντε Βαλετόρτ, φεουδάρχη βαρόνου τού Τρεματόν στην Κορνουάλη.

 Φυσικοί απόγονοι 
Ο Ρέτζιναλντ απέκτησε επίσης νόθα παιδιά με την ερωμένη του Βεατρίκη ντε Βω (γνωστή και ως ντε Βαλ), κόρη τού Ουμπέρ Α΄ ντε Βω, και αργότερα σύζυγο τού Γουλιέλμου Μπρούερ:
 Ερρίκος ΦιτςΚάουντ (απεβ. 1222), σερίφης τής Κορνουάλης και κόμης (count) τής Κορνουάλης· , και
 Γουλιέλμος ΦιτςΚάουντ.

 Το τέλος και η ταφή 
Ο Ρέτζιναλντ απεβίωσε στο Τσέρτσιυ τού Σάρεϋ, και τάφηκε στο αβαείο τού Ρέντινγκ. 

 Σημειώσεις και αναφορές 

 Σημειώσεις 

 Επεξηγηματικός 

 Παραπομπή 

 Πηγές 







Κατηγορία:Υιοί βασιλέων
Κατηγορία:Κόμητες της Κορνουάλης
Κατηγορία:Οίκος της Νορμανδίας